Case ID: 1021374
Sentence 0: TƏSVİRİ HİSSƏ İddiaçı qızı cavabdeh Daşınmaz Əmlakın Dövlət Reyestri Xidmətinin 3 saylı Ərazi İdarəsinə, üçüncü şəxslər X4 və X2 qarşı iddia ərizəsi ilə Gəncə İnzibati-İqtisadi Məhkəməsinə müraciət edərək, Kirovabad şəhəri XDS icrayyə Komitəsinin xxxx 1988-ci il tarixli 11 saylı qərarına əsasən «Farforçu» bağçılıq yoldaşlığı birliyinin torpaq sahəsindən ona Gəncə şəhəri Sevinc qəsəbəsi ərazisindən bağ yeri üçün sahəsi 400 kv.m olan torpaq sahəsinin ayrıldığını və həmin torpaq sahəsinə DT və XK Gəncə şəhər şöbəsi tərəfindən 20 may 2006-cı il tarixli torpağın mülkiyyətə verilməsinə dair JN-***** kod ****** saylı şəhadətnamənin verildiyini, o, həmin torpaq sahəsinin dörd bir tərəfini qazdıraraq ora bir maşın çay daşı tökdürdüyünü, lakin 1-ci qrup gözdən əlil olduğu üçün dəfələrlə xəstəxanada yatıb müalicə olunduğuna görə həmin torpaq sahəsində heç bir tikinti işləri aparmadığını, təxminən 2010-cu ilin noyabr-dekabr aylarında növbəti dəfə xəstəxanada gözündən müalicə olunarkən, qızına ona məxsus torpaq sahəsində V.Həsənovanın oğlunun ev tikdirməsinin bildirildiyini, o, həmin yerə gedib torpağa aid sənədlərini göstərərək, həmin torpaq sahəsinin ona məxsus olmasını bildirdiyini, bundan sonra onların orada yarımçıq tikilini sökdüklərini, lakin 2011-ci ilin xx ayının 15-də torpaq sahəsinə gedərkən onların yenidən torpaq sahəsində ev tikdiklərini gördüyünü və tikintini dayandırmağı bildirsə də, onların ona əhəmiyyət vermədiklərini və o, xxxx 2011-ci il tarixdə Kəpəz rayon Polis İdarəsinə şikayət etdiyini, bundan sonra o, torpaq sahəsindən çıxarılma və özbaşına tiklilərin sökülməsi tələbinə dair iddia ilə Gəncə şəhər Kəpəz Rayon Məhkəməsinə müraciət etdiyini, Gəncə Apellyasiya məhkəməsinin xxxx 2015ci il tarixli qətnaməsindən sonra V.Həsənova Daşınmaz Əmlakın Dövlət Reyestri Xidmətinin 03 saylı Ərazi İdarəsinə gedərək, ona Kirovabad şəhər XDS İcraiyyə Komitəsinin xxxx 1988-ci il tarixli 11 saylı qərarına əsasən xxxx 1994-cü il tarixdə, Gəc zavodu ərazisindən 54 nömrəli məhəllədən ayrılmış torpaq sahəsinə aid olan saxta sənədi təqdim edərək özünə ona məxsus olan torpaq sahəsində qanunsuz inşa olunmuş bağ evinə dair texniki pasport və çıxarışı aldığını, 03 saylı Ərazi İdarəsini aldadaraq idarəyə saxta sənədi təqdim etdiyini və 3 saylı Ərazi İdarəsinin həmin saxta sənədə əsaslanaraq ona qanunsuz olaraq bağ sahəsinə xxxx 2016-cı il tarixdə texniki pasport və 19 fevral 2016-cı il tarixdə çıxarış verdiyini, məhkəmənin qətnaməsindən bir ay 20 gün keçdikdən sonra, həmin torpaq onun mülkiyyətində olmasına baxmayaraq, əmlaka öz istədiyi kimi sahib olmaq, ondan istifadə etmək və ona dair sərəncam vermək hüququndan məhrum olduğundan, dəfələrlə 3-cü şəxslərə onun torpaq sahəsinin boşaldılmasını tələb etsə də, onların buna heç bir məhəl qoymadığını, onun torpaq sahəsində inşa etdirilmiş tikililərin sökülməsindən imtina etdiyini bildirərək, cavabdeh tərəfindən verilmiş Gəncə şəhəri, Sevinc qəsəbəsi, 29 saylı küçədə yerləşən bağ evinə dair xxxx 2016-cı il tarixli ********** reyestr nömrəli texniki pasportun və xxxx 2016-cı il tarixli RX seriyalı ******* saylı çıxarışın ləğv edilməsi barədə qərar qəbul edilməsini xahiş etmişdir.